Strømsgodset har i lang tid ønsket seg Kristoffer Tokstad fra Sarspborg 08.

De ville ha midtbanespilleren da de hentet midtstopper Jakob Glesnes i begynnelsen av august, men fikk da ble budet deres avslått av Sarpsborg 08.

Men nå er klubbene blitt enige om en overgangssum.

Etter det TV 2 erfarer betaler Strømsgodset fem millioner kroner for 25-åringen.

Tokstad ble en av de yngste som har spilt i Tippeligaen da han debuterte for Lillestrøm som 17-åring i 2009.

Men han klarte aldri å etablere seg i LSK og tok turen til Strømmen. I 2014 gikk ferden videre til Sarpsborg 08.

Nå tar han steget videre til Strømsgodset.

Tirsdag hentet Strømsgodset Eirik Ulland Andersen fra Hødd, mens Muhamed Keita forsvant ut.

Keita var på lån til Godset fra polske Lech Poznan frem til 15. august, men kom ikke til enighet om en ny avtale.

I stedet går angriperen til Stabæk ut sesongen.